રફ્તાર સિંહ (અક્ષયકુમાર) તેની મમ્મી (રતિ અગ્નિહોત્રી)નો સૌથી લાડકો છે, પણ પપ્પા (યોગરાજ સિંહ) આખો દિવસ રફ્તારનાં કારનામાંથી પરેશાન છે. બેજવાબદારીનો બેનમૂન નમૂનો એવા રફતારને એક દિવસ તેના પપ્પા ઘરમાંથી હાંકી કાઢે છે અને તેના ફ્રેન્ડને ત્યાં ગોવા કામ કરવા મોકલી દે છે. રફ્તાર ગોવામાં બહુ જ સારી રીતે તેના બૉસને ઇમ્પ્રેસ કરી દે છે. બૉસ હવે તેને મહkવનું એક કામ સોંપી રોમાનિયા મોકલે છે. રોમાનિયામાં રફ્તાર સારા (ઍમી જૅક્સન)ને મળે છે. સારાને હિન્દી કે પંજાબી ભાષા આવડતી નથી અને રફ્તાર માટે અંગ્રેજી પરગ્રહની ભાષા છે. સારા અને રફ્તાર વચ્ચે એમિલી (લારા દત્તા) બ્રિજ બનવાનું કામ કરે છે અને બન્નેની લવ-સ્ટોરીને આગળ વધારવામાં મદદ કરે છે, પણ આ લવ-સ્ટોરી આગળ વધે એ પહેલાં જ રફ્તાર સમજી જાય છે કે રોમાનિયામાં તે સેફ નથી. હવે તેણે પોતાની લવ-સ્ટોરી પણ બચાવવાની છે અને પોતાના જીવને પણ સાચવવાનો છે.